Εκδρομή στην Αγιάσο!

Για να καλωσορίσουμε το χειμώνα απολαμβάνοντας τη λεσβιακή φύση!

Μια ημερήσια εκδρομή οργανώνει το Πανεπιστήμιο Αιγαίου, στην πλημμυρισμένη από κάστανα  Αγιάσο, λίγο πριν την έλευση του χειμώνα!
Σάββατο 5 Νοεμβρίου και ώρα 10:00, 

μπορούμε να παρκάρουμε όπως συνήθως στο Λόφο και να επιβιβαστούμε στο λεωφορείο του Πανεπιστημίου! Με οδηγό το συνάδελφο κ. Στρατή Τινέλλη θα φτάσουμε στο ορεινό κεφαλοχώρι όπου θα έχουμε την ευκαιρία να περπατήσουμε στον φθινοπωρινό καστανιώνα και στα γραφικά καλντερίμια της Αγιάσου.

Το προσκύνημα στην Παναγιά, ο καφές στη χόβολη, οι αυθεντικοί μικροπωλητές, η ιδιαίτερη γεύση του καϊναριού ή της τοπικής βασιλόπιτας, σε συνδυασμό με την αισθητική ευχαρίστηση που θα μας προσφέρουν τα σχέδια των κεραμικών και των ξυλόγλυπτων προϊόντων θα καλύψουν τις ανάγκες του/της  καθενός/μιάς. 
Επίσης, το γεγονός ότι θα μας δοθεί η ευκαιρία να γευτούμε τοπικά μεζεδάκια τσουγκρίζοντας τα ποτήρια μας σε ταβέρνα της γύρω περιοχής, θα ομορφύνει την  καθημερινότητα μας.
Κόστος συμμετοχής: τα προσωπικά έξοδα του/της  καθενός/μιάς.

Παρακαλούμε για την έγκαιρη δήλωση συμμετοχής έως και τη Δευτέρα 31/10 

στο  Γραφείο Δημοσίων Σχέσεων: relations@aegean.gr
. 

